Diari Oficial de la Generalitat Valenciana


Sumari del DOGV 1858, del 09-09-1992 (1992/825847)

ACORD de 28 d'agost de 1992, del Govern Valencià, pel qual declara la urgent ocupació dels béns i drets subjectes a expedient d'expropiació forçosa de l'Ajuntament de Godella.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   1858

Data del DOGV
:   09-09-1992

Secció del DOGV
:   ALTRES DISPOSICIONS

Número del document
:   1992/825847


Data del document
:   28-08-1992

Organisme emissor
:   Conselleria d'Administració Pública

Tipus de document
:   Acord

ACORD de 28 d'agost de 1992, del Govern Valenciá, pel qual declara la urgent ocupació dels béns i drets subjectes a expedient d'expropiació forçosa de l'Ajuntament de Godella.  
El Govern Valencià, en la reunió del dia 28 d'agost de 1992, adoptà l'acord següent:  
L'Ajuntament de Godella, després de l'aprovació del projecte d'obres i l'execució de la resta de requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'ampliació dels jardins de Vil·la Teresita.  
Aquesta declaració d'urgent ocupació es justifica en la necessitat de comptar amb els terrenys destinats a dotacions públiques que comprén el projecte, per tal de fer possible el desplegament programat en el pla d'actuació urbanística que forma part del Pla General d'Ordenació Urbana de Godella.  
Sotmès l?expedient a informació pública, els afectats no han presentat cap al·legació.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, i fent ús de les facultats conferides pel Reial Decret 3318/1983, de 25 d'agost, de conformitat amb els articles 32 i 17 de l?Estatut d?autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del Conseller d'Administració Pública, el Govern Valencià  
ACORDA  
Primer  
Declarar la urgent ocupació dels béns i drets subjectes a l?expedient d'expropiació forçosa, instruït per l'Ajuntament de Godella, per a l?execució del projecte d'ampliació dels jardins de Vil·la Teresita.  
Llista de béns afectats  
Parcel·la núm. 2.  
Situació: C/ Tenor Alonso, núm. 88.  
Propietari: Sr. Enrique Bronchú Alvarez.  
Naturalesa: urbana.  
Finca cadastral: 2477318.  
Límits: nord, parcel·la 2477319 (Sr. Agustín, Sr. Bartolomé i Sr. Juan José Ferrando Bargues); sud, C/ Tenor Alonso; est, parcel·la 2477319 (Sr. Agustín, Sr. Bartolomé i Sr. Juan José Ferrando Bargues), i oest, parcel·la 2477301 (Vil·la Teresita).  
Arrendatari: Sr. Pedro Gascón Alba.  
Descripció: parcel·la de 48 m2, amb edifici en tres plantes. La planta baixa dedicada a autoscola, les plantes altes únicament amb tancament exterior. Sistema constructiu de murs de càrrega amb bigues de fusta. Coberta inclinada de teula àrab.  
Segon  
Aquest acord es publicarà en el Diari Oficial de la Generalitat Valenciana, a l?efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre l'acta prèvia, puguen formular per escrit, davant l'Ajuntament de Godella, al·legacions a l?efecte de corregir les possibles errades que s'hagen produït en enunciar els béns afectats per la urgent ocupació.  
València, 28 d'agost de 1992.  
El Conseller Secretari del Govern Valencià,  
EMERIT BONO I MARTINEZ